CELEX: 31984R2867
Language: el
Date: 1984-10-11 00:00:00
Title: Κανονισμός (ΕΟΚ) αριθ. 2867/84 της Επιτροπής της 11ης Οκτωβρίου 1984 που τροποποιεί τον κανονισμό (ΕΟΚ) αριθ. 2213/76 περί πωλήσεως αποκορυφωμένου γάλακτος σε σκόνη από τα δημόσια αποθέματα

Avis juridique important

|

31984R2867

Κανονισμός (ΕΟΚ) αριθ. 2867/84 της Επιτροπής της 11ης Οκτωβρίου 1984 που τροποποιεί τον κανονισμό (ΕΟΚ) αριθ. 2213/76 περί πωλήσεως αποκορυφωμένου γάλακτος σε σκόνη από τα δημόσια αποθέματα  

Επίσημη Εφημερίδα αριθ. L 271 της 12/10/1984 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2867/84 ΤΗΣ ΕΠΙΤΡΟΠΗΣ  της 11ης Οκτωβρίου 1984  που τροποποιεί τον κανονισμό (ΕΟΚ) αριθ. 2213/76 περί πωλήσεως αποκορυφωμένου γάλακτος σε σκόνη από τα δημόσια αποθέματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 1 του κανονισμού (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2538/84 (4), προβλέπει ότι οι οργανισμοί παρέμβασης πωλούν σε κάθε ενδιαφερόμενο αποκορυφωμένο γάλα σε σκόνη που εισήλθε στο απόθεμά τους πριν από την 1η Ιανουαρίου 1984· ότι η κατάσταση της αγοράς αποκορυφωμένου γάλακτος σε σκόνη χαρακτηρίζεται σήμερα από σημαντική ελάττωση της προσφοράς· ότι, στο πλαίσιο των προμηθειών αποκορυφωμένου βιταμινούχου γάλακτος σε σκόνη ως επισιτιστικής βοήθειας, το αποκορυφωμένο γάλα σε σκόνη πρέπει να είναι όσο το δυνατόν πιο φρέσκο· ότι πρέπει, κατά συνέπεια, να προβλεφθεί να μην εφαρμόζεται το όριο που αναφέρεται στο άρθρο 1 του κανονισμού (ΕΟΚ) αριθ. 2213/76 στις πωλήσεις αποκορυφωμένου γάλακτος σε σκόνη που πρόκειται να χρησιμοποιηθεί ως επισιτιστική βοήθεια στα πλαίσια των προγραμμάτων που αποφασίζονται από τις εθνικές αρχές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2213/76, προστίθεται η ακόλουθη φράση:  «Ο τελευταίος αυτός όρος δεν εφαρμόζεται στις πωλήσεις αποκορυφωμένου γάλακτος σε σκόνη στο πλαίσιο προγραμμάτων που αποφασίζονται ή αναγνωρίζονται από τις εθνικές αρχές, το οποίο προορίζεται να χρησιμοποιηθεί ως επισιτιστική βοήθεια.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 238 της 6. 9. 1984, σ. 12.